Ek het Bellbottoms met 'n valk-oog dopgehou in die verbyry, maar jy moet vinnig wees. Het twee stelle gemis, maar toe hul die derde uitdra, is ek deur die verkeer, oor die sypaadjie om my kleim af te steek.
Die stel is nou al 'n jaar of drie hier by ons, en was al verskeie kleure van die reënboog. Nou met die wit, was my Slim Plan om 4 kussings te hekel, so bont as kan kom, met rooi gingham, aan die agterkant. My sisi stuur 'n pak Stylecraft uit Ierland, en ek val weg, haak gou vinnig 'n groot granny square.